Настала је од старјешина и војника Тактичке групе 17. Тузланског корпуса ЈНА и мобилисаних војних обвезника. Бригада је основана 18. маја 1992. у Шамцу и била је у саставу Источно-босанског корпуса ВРС Имала је седам пјешадијских батаљона, маневарски батаљон назван "Специјални батаљон", тенковски и позадински батаљон, команду стана, чету везе, лаку артиљеријско-ракетну батерију ПВО, двије минобацачке батерије 120/82 мм, чету војне полиције, инжењеријску чету и чету везе. Командно мјесто бригаде било је у Пелагићеву, а истурено командно мјесто у Шамцу. Бригада је имала око 7.000 бораца. До пробоја коридора у љето 1992. држала је 142 км линије одбране, од ријеке Босне на западу до ријеке Тиње на истоку. Попуњена је војним обвезницима из општина Шамац, Доњи Жабар и Пелагићево. Након пробоја коридора, на посавски дио ратишта дошле су јединице 1. крајишког корпуса ВРС. Формирана је Тактичка група 4 на јужном дијелу фронта, у чији састав је ушао 1. пјешадијски батаљон, а на сјеверном дијелу фронта формирана је Тактичка група 5, у чији састав је ушао преостали дио 2. посавске бригаде.